# Allerød

### Fra Wikipedia, den frie encyklopædi

  Denne artikel handler om de forskellige betdninger af Allerød. Dette anvendes også som kort form for Allerød Kommune.

Allerød er et ejerlav, der ligger i Blovstrød sogn i Nordsjælland ca. 7 km syd for Hillerød sammen med bl.a. Blovstrød by. Ejerlavet Allerød består kun af én gård, Gl. Allerødgård, og nogle huse på Allerødvej, Prins Valdemars Allé og østsiden af Amtsvej. Fordi Allerød ejerlav er så lille, kalder man det ikke for en landsby i daglig tale, men matrikulært hedder det Allerød by Blovstrød sogn. Ved kommunesammenlægningen i 1970 valgte man navnet Allerød til den nye kommune (sammenlagt af Lillerød, Blovstrød og Lynge-Uggeløse kommuner) fordi stationen og telefoncentralen hed Allerød.

Allerød anvendes desuden ofte som synonym for byen Lillerød (også af lokalbefolkningen), selv om dette formelt ikke er korrekt.

Allerød er også en jernbanestation på Nordbanen. Stationen hed oprindelig Lillerød, men da dette navn ved fejlhøring let forveksledes med Hillerød, ændredes det 18. maj 1952 til Allerød. (Den interne DSB / Banedanmark forkortelse er stadig Li)

Allerød har desuden lagt navn til Allerødtiden.

I Allerød ligger et mindre teater ved navn Mungo Park, opkaldt efter en opdagelsesrejsende. Tidligere husede byen teatergruppen Dr. Dante, der startede sit virke her.

| Denne artikel kan blive bedre, hvis der indsættes et (bedre) billede. Du kan hjælpe ved at afsøge Commons for et passende billede eller uploade et godt billede til Commons iht. de tilladte licenser og indsætte det i artiklen.

Hentet fra "http://da.wikipedia.org../../../a/l/l/Aller%C3%B8d.html"

Kategorier: Billede savnes | Sjællandske byer

##### Views

- Artikel
- Diskussion
- Nuværende version

##### Søg